Zītaru dzimta (filma)

"Zītaru dzimta" (arī "Vecā jūrnieku ligzda") ir 1989. gada Latvijas PSR daudzsēriju televīzijas mākslas filma, melodrāma. Filmas režisors ir Aloizs Brenčs. Filma uzņemta Rīgas Kinostudijā pēc Viļa Lāča romāna "Zītaru dzimta" motīviem.

 Sižets 
1914. gads. Latvijas piejūras ciemā (50 verstis no Rīgas) dzīvo Zītaru ģimene: kapteinis Andrejs un viņa sieva Alvīne, viņu bērni Kārlis, Ingus, Ernests, Elza un Jānis. Sākoties 1. pasaules karam, brīvprātīgi uz fronti latviešu strēlnieku bataljonu sastāvā aiziet Kārlis, tālajos jūras braucienos šķietami bez vēsts pazūd Ingus, taču izdzīvo un turpina braukt uz kuģiem Anglijā. 1918. gadā vācu armija okupē visu Latvijas teritoriju. Kārlis, kuru karavīru padome atceļ no virsnieka amata, atgriežas no frontes. 

Zītari dodas bēgļu gaitās uz Altaja novadu Sibīrijā. Padomju Krievijas mainīgā politiskā situācija skar arī katru no Zītaru ģimenes locekļiem. Kad rodas iespēja atgriezties Latvijā, Andreja un Alvīnes nav vairs starp dzīvajiem – Andreju īsi pirms došanās uz Latviju nošauj un noslīcina vietējie komunisti, bet Alvīne mirst ceļā. Brīvajā Latvijā izputējusi vecā jūrnieku ligzda un jaunie Zītari (Ingus atgriežas kā akls ielu muzikants) nespēj vairs saglabāt tēva mājas – visa pēc kara palikusī manta tiek izūtrupēta Ernesta nemākulīgās saimniekošanas dēļ.

 Lomās 
 Eduards Pāvuls — Andrejs Zītars
 Lilita Ozoliņa — Alvīne Zītars
 Juris Žagars — Ingus Zītars
 Remigijs Sabulis — Kārlis Zītars
 Juris Lisners — Ernests Zītars
 Lelde Vikmane — Elza Zītars
 Aivars Zvaigzne/Ivars Puga — Jānis Zītars
 Jānis Zariņš — Mārtiņš Zītars, Andreja brālis, krodzinieks
 Mirdza Martinsone — Anna Zītars, Mārtiņa sieva
 Dace Bonāte — Lilija
 Rolands Zagorskis — Voldis
 Valdemārs Zandbergs — bocmanis
 Zane Jančevska — Sarmīte
 Ilona Ozola — Laura
 Inese Jurjāne — Aija
 Gunārs Cilinskis — Sīmanis Brengulis
 Jānis Reinis — Miķelis
 Vizma Kvēpa — Vilma
 Andis Kvēps — Ansis
 Selga Bedrīte — Emīlija
 Vladimirs Čepurovs — kurinātājs Džonītis
 Ināra Slucka — Moda
 Uldis Dumpis — Matisons
 Rasma Garne — Aijas māte
 Vladimirs Šakalo — Šamšurins
 Romualds Ancāns — Žanis
 Olga Dreģe — Olga
 Uva Segliņa — Ruta
 Nikolajs Ērglis — Edgars
 Mārtiņš Vērdiņš — Koks, latviešu sarkanais strēlnieks
 Juris Lejaskalns — Zilums, komunistu funkcionārs
 Leonīds Lencs — Čerņajevs
 Boļeslavs Ružs — Vesmanis
 Jānis Štucers — Fricis
 Andris Silavs — Silzemnieks
 Nikolajs Saharovs — Saša, Elzas mīļotais Altajā
 P. Rauns — Lehtinens

 Apbalvojumi 
 1989 - "Lielais Kristaps" - labākais aktieris - Eduards Pāvuls.

 Interesanti fakti 
 Filma sākas ar dzimtas bībeles lasījumu un ir redzamas baletdejotāja Arvīda Ozoliņa rokas.
 Filmēts arī Krievijā - Altajā pie Katuņas upes un Pleskavas apgabalāSarunas aiz kadra: stāsti par desmitās mūzas kalpiem / Austra Zīle; Rīgas Kinostudija. Rīga: Atēna, 2007..

 Atsauces 

 Ārējās saites 

 Kino muzejs
 Video 

Kategorija:1989. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas